section_heading: Povijesne i kulturološke aluzije
paragraph_text: Japanski filmovi poput filma Skrivena utvrda redatelja Akire Kurosawe bili su inspiracija za prva tri nastavka sage, a stručnjaci su istaknuli da je i u Fantomskoj prijetnji vidljiv snažan utjecaj japanske kulture. Filmski povjesničari Geoff King i Tanya Krzywinska ističu: "Kostimografija i maska pomiješani su s gotičkim i orijentalnim elementima preko svega što izgleda futuristički. Gotika je najjače prisutna na rogovima Dartha Maula te njegovoj crveno-crnoj maski koja je svoju inspiraciju pronašla u opisima japanskih demona." King i Krzywinska nadalje ističu da "Qui-Gonov repić i Obi-Wannova pozicija kao njegovog učenika učvršćuju tezu o samurajskoj tradiciji." U konačnici ističu: "Amidala, u skladu sa svojim statusom i likom, ima nekoliko izrazito formalnih dijelova odjeće... uz frizuru postavljenu u zavoj koji uokviruje japanski način šminke."<ref>